משחק הדיונון (סדרת טלוויזיה)
שחקנים ודמויות > שחקני משחק הדיונון ה-33

לי יונג-ג'ה – סונג ג'י-הון / 456 (עונות 1–3), גיבור הסדרה. נהג גרוש ומכור להימורים. גר עם אמו ונאבק לפרנס את בתו כלכלית. משתתף במשחק כדי להסדיר את חובותיו הרבים, וכדי להוכיח שהוא יציב מספיק מבחינה כלכלית כדי לקבל משמורת על בתו, שאמורה לעזוב לארצות הברית עם אמה ואביה החורג. שלוש שנים לאחר שניצח במשחקים וזכה ב-45.6 מיליארד וון דרום קוריאני, הוא חוזר לשם במטרה לסיים את המשחקים ולהביס איש החזית.
פארק היי סו – צ'ו סאנג-וו / 218 (עונה 1; אורח בעונה 2), לשעבר ראש צוות השקעות בחברת ניירות ערך. גדל בשכונה של סונג ג'י-הון ונחשב ל"הצלחת השכונה" בעקבות היותו סטודנט מוכשר שנכנס לאוניברסיטה הלאומית של סיאול. נכנס למשחקים כדי לברוח מהמשטרה, אליה הוא מבוקש על מעילה, גניבת כסף מלקוחותיו וחובות אדירים מהשקעות גרועות. מתאבד במשחק האחרון.
צנג הו-יון – קאנג סה-ביוק / 067 (עונה 1; אורחת בעונה 2), עריקה צפון קוריאנית מצפון האמגיונג שנכנסת למשחק על מנת לשלם עבור מתווך שיוכל למצוא ולהבריח את בני משפחתה מצפון קוריאה. מסוכסכת עם דוק-סו. נפצעת קשות במשימת "גשר הזכוכית". נרצחת על ידי צ'ו סאנג-וו בלילה לפני המשחק האחרון, ומשאירה מאחור את אחיה הקטן, בו ביקשה שסונג ג'י-הון יטפל במידה ולא תשרוד.
הו יונג-סו – או איל-נאם / 001 (עונה 1), קשיש בעל גידול סרטני במוח אשר מעדיף לשחק את המשחק מאשר לחכות למותו מחוץ למשחק. בסוף העונה הראשונה מתגלה כיוצר המשחק. לא פחד באף משחק חוץ מהקטטה שנעשתה שבה התחנן שיפסיקו להרוג אחד את השני. זייף את מותו במשחק הגולות. נפטר שנה לאחר סוף המשחק.
הו סונג-טאי – ג'אנג דוק-סו / 101 (עונה 1), גנגסטר שנכנס למשחק כדי להסדיר את חובות ההימורים הגדולים שלו מהקזינו בפיליפינים. קיים יחסי מין עם האן מי-נייו לאחר שעזרה לו במשימת הדלגונה ובקטטה בלילה, אך בוגד בה ומשפיל אותה מול כולם. נתפס ונופל למותו על ידי האן מי-נייו במשחק "גשר הזכוכית".
אנופאם טריפתי – עלי עבדול / 199 (עונה 1), עובד זר מפקיסטן שנכנס למשחק כדי לפרנס את משפחתו הצעירה לאחר שמעסיקו מסרב לשלם לו במשך חודשים. מציל את סונג ג'י-הון במשחק "דג מלוח". מת במשחק הגולות מכיוון שנבגד על ידי סאנג-וו.
קים ג'ו-ריונג – האן מי-נייו / 212 (עונה 1), אישה מניפולטיבית וקולנית ללא רקע חיים ידוע, שטוענת שהיא אם חד הורית ענייה ובת 19. לא משתתפת במשחק הגולות מכיוון שלא מצאה מישהו לשחק איתו. מקיימת את ההבטחה שלה ומתאבדת וגורמת לדוק-סו למות יחד איתה כאות לבגידה שלו בה.
לי יו-מי – ג'י-יונג / 240 (עונה 1), צעירה שזה עתה שוחררה מהכלא לאחר שהרגה את אביה מכיוון שרצח את אמא. התחברה עם קאנג סה-ביוק ואף התאבדה כדי שתעבור את משחק הגולות.
יו סונג-ג'ו – בייונג-ג'י / 111 (עונה 1), רופא שעובד בחשאי עם קבוצת שומרים מושחתים הסוחרים באיברי משתתפים מתים בתמורה למידע על המשחקים הקרובים. מנסה לברוח מהסוחרים אך נהרג לאחר שמתגלים מעשיו למנהל המשחק.
קים סי-חיון – 244 (עונה 1), כומר. מתחזקת אמונותו במהלך המשחק. מתפלל תדיר לאלוהים ומטיף לחזרה בתשובה. נדחף ונהרג על ידי שחקן מספר 407 במשחק "גשר הזכוכית".
לי סאנג-ה – 017 (עונה 1), עבד במפעל זכוכית ובעל ניסיון במקצוע מעל ל-30 שנה. נדחף ומת על ידי צ'ו סאנג-וו במשימת "גשר הזכוכית".
קים יון-טאה – 069 (עונה 1), בעלה של שחקנית מספר 070. תולה את עצמו לאחר שאשתו מתה במשחק הגולות.
לי ג'י-הא – 070 (עונה 1), אשתו של שחקן מספר 069. נהרגת במשחק הגולות.
קוואק ג'ה-יונג – 278 (עונה 1), מצטרף לקבוצה של דוק-סו ומנחה שלו בתפקידיו. קורא לדוק-סו "בוס" כדי להשאיר אותו בצד שלו אך במשחק הגולות נאלץ להתחרות בדוק-סו והוא נפסל ונהרג.
כריס לאגהיט – 276 (עונה 1), שחקן שמצטרף לקבוצה של סונג ג'י-הון בסיבוב המשחק משיכת חבל.